เฉลยแล้ว! บิ๊กล็อต SSC วานนี้ที่แท้ขายให้คนกันเอง
เฉลยแล้ว! SSC บิ๊กล๊อตวานนี้ขายให้คนกันเอง โดยเป็นการขายให้กับโซ วอเตอร์เป็นบริษัทย่อยโดยอ้อมที่ถือหุ้นในกลุ่มบริษัท ไทยเบฟเวอเรจ จำกัด พร้อมยืนยันนโยบายบริหารยังคงเดิม อนึ่ง วานนี้ (28 ธ.ค.) SSC มีบิ๊กล๊อต จำนวน 2 รายการ ปริมาณ 171,923,138 หุ้น มูลค่า 9.97 พันล้านบาท ราคาเฉลี่ย 58 บาท 
29 ธ.ค. 2558

บริษัท เสริมสุข จำกัด (มหาชน) หรือ SSC ระบุว่า บริษัทได้รับแจ้งจากผู้ถือหุ้นรายใหญ่ของบริษัท คือ บริษัท ไทยเบฟเวอเรจ โลจิสติก จำกัด เรื่อง การทำรายการขายหุ้นสามัญของบริษัทให้กับบริษัท โซ วอเตอร์ จำกัด จำนวน 171,923,138 หุ้น คิดเป็นร้อยละ 64.66 ของทุนจดทะเบียนชำระแล้วของบิรษัท ในวันที่ 28 ธ.ค.58 ในราคาหุ้นละ 58 บาท ทั้งนี้ ไทยเบฟฯ เป็นบริษัทย่อยโดยตรงของบริษัทและโซ วอเตอร์เป็นบริษัทย่อยโดยอ้อมที่ถือหุ้นในกลุ่มบริษัท ไทยเบฟเวอเรจ จำกัด ในสัดส่วน 100% ของหุ้นทั้งหมด
ทั้งนี้ บริษัทได้รับแจ้งจากผู้ถือหุ้นรายใหญ่ว่า การเปลี่ยนแปลงดังกล่าวเป็นการดำเนินการเพื่อปรับโครงสร้างการถือหุ้นภายในของกลุ่มผู้ถือหุ้นใหญ่เท่านั้น และไม่มีผลต่อการเปลี่ยนแปลงอำนาจควบคุมของบริษัท โดยบริษัทยังมีนโยบายการบริหารและดำเนินงานตามนโยบายเดิมนอกจากจากนี้ การเข้าลงซื้อหุ้นของโววอเตอร์ได้รับคำผ่อนผัน ไม่ต้องทำคำเสนอซื้อขายหลักทรัพย์ (tender offer)
อนึ่ง วานนี้ (28 ธ.ค.) SSC มีบิ๊กล๊อต จำนวน 2 รายการ ปริมาณ 171,923,138 หุ้น มูลค่า 9.97 พันล้านบาท ราคาเฉลี่ย 58 บาท ซึ่งเป็นราคาที่สูงกว่ากระดาน โดยราคาหุ้นปิดล่าสุดเมื่อวันที่ 25 ธ.ค.58 อยู่ที่ 51 บาท ไม่เปลี่ยนแปลง มูลค่าการซื้อขายที่ 5,000 บาท